 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**R E P U B L I K A E S H Q I P Ë R I S Ë**

 **BASHKIA POGRADEC**

**DREJTORIA E BURIMEVE NJERËZORE DHE SHËRBIMEVE MBËSHTETËSE**

**SHPALLJE PËR VENDE TË LIRA PUNE**

**POLICIA BASHKIAKE**

**POGRADEC**

 **Nr.\_\_\_\_\_prot. Pogradec, më \_\_\_.\_\_\_ . 2025**

**INSPEKTOR I POLICISË BASHKIAKE, AGJENCIA E MBROJTJES SË TERRITORIT, BASHKIA POGRADEC**

Në mbështetje të Ligjit Nr. 139/2015 "Për vetëqeverisjen vendore", dhe të ligjit Nr. 89/2022 “Për Policinë Bashkiake”, VKM nr.452 datë 26.07.2023 ”Për miratimin e rregullores kuadër të Policisë Bashkiake”, ligji nr.7961, datë 12.7.1995 “Kodi i Punës së Republikës së Shqipërisë” i ndryshuar, Bashkia Pogradec fton të gjithë të interesuarit të marrin pjesë në proçedurat për plotësimin e vendeve vakante në Policinë Bashkiake si më poshtë:

**Bashkia e Pogradecit shpall procedurën e konkurimit për 1 - ( një) vend i lirë :**

**Inspektor i Policisë Bashkiake 1 - ( një ) pozicion.**

**KANDIDATËT PËR POZICIONIN, INSPEKTOR I POLICISË BASHKIAKE DUHET TË PLOTËSOJNË KËRKESAT E POSAÇME SI VIJON:**

Kandidatët për **Inspektor i Policisë Bashkiake** duhet të plotësojnë kërkesat e posaçme si vijon:

a) të jetë shtetas shqiptar;

b) të ketë zotësi të plotë për të vepruar;

c) të jetë në kushte shëndetësore që e lejojnë të kryejë detyrën përkatëse;

ç) të ketë përfunduar arsimin e mesëm të lartë;

d) të mos jetë dënuar me vendim të formës së prerë për kryerjen e një krimi apo një kundërvajtjeje

penale;

dh) ndaj tij të mos jetë marrë masa disiplinore e largimit nga puna që nuk është shuar ose të mos

ketë masë disiplinore në fuqi;

e) të mos jetë larguar nga Policia e Shtetit dhe Garda e Republikës për shkak të vlerësimeve

kalimtare ose periodike, të parashikuara nga legjislacioni në fuqi për punonjësit e Policisë së Shtetit;

ë) të paraqesë vërtetimin e besueshmërisë.

**PËRSHKRIMI PËRGJITHËSUES I PUNËS PËR POZICIONIN ËSHTË SI MË POSHTË:**

**1.** Të organizojë dhe të menaxhojë punën e policisë bashkiake, mbështetur në ligjin për "Policinë Bashkiake", rregulloren e policisë bashkiake, rregulloren e Agjencisë dhe aktet administrative të dala nga kryetari dhe Këshilli i Bashkisë;

**2.** Të përgatisë planet dhe analizat e punës për të gjithë efektivat në varësi si dhe mbajtjen eevidencës të gjithë praktikës disiplinore për efektivat në varësi;

**3.** Të sigurojë zbatimin efektiv të urdhrave të nxjerra nga Kryetari i Bashkisë dhe vendimeve të Këshillit Bashkiak, të cilat kanë të bëjnë me sigurimin e rendit e qetësisë dhe mbarëvajtjen e punëve në qytet.

**4.** Të sigurojë zbatimin e urdhrave të nxjerra nga Kryetari i Bashkisë, në lidhje me personat juridikë ose fizikë që nuk plotësojnë detyrimet financiare e fiskale, konform ligjit, ndaj bashkisë, si dhe çdo detyrim tjetër pasuror ndaj tyre.

**5.** Të kontrollojë çdo ditë të hënë performancën (uniformën) e përgjithshme të efektivit të policies dhe largon nga puna atë polic i cili paraqitet në punë pa uniformën e miratuar.

**6**. Vendos kufizimin e qarkullimit ne rruge jashtë qëndrave të banuara për ditët e festive lokale.

**7.** Monitoron respektimin e ndarjes së hapësirës së plazhit gjatë ushtrimit të veprimtarisë të çdo personi juridik apo fizik pranë stacioneve të plazhit në territorin e juridiksionit të bashkisë;

**8**. Merr masa për ruajtjen e objekteve në pronësi të bashkisë, si dhe të atyre që administrohen nga vetë bashkia.

**9.** Bashkëpunon me strukturat përgjegjëse të inspektimit që mbulojnë veprimtarinë e peshkimit;

**10**. Siguron zbatimin e akteve që përcaktojnë kryerjen e veprimtarive që trajtohen si veprimtari tregtare apo shërbimi, ambulante, në vende publike të përcaktuara paraprakisht nga organet e vetëqeverisjes vendore;

**11**. Siguron ekzekutimin e sanksioneve për lidhjen dhe zgjidhjen e kontratës së qirasë së banesave sociale me qira dhe kufizimet mbi banesat me kosto të ulët, të vendosura nga entet menaxhuese.

**12**. Siguron zbatimin e rregullave për përdorimin e hapësirës publike, për ndalimin e zënies së hapësirave publike, hedhjen e mbeturinave dhe mbrojtjen e monumenteve, ndërtesave, parqeve dhe lulishteve publike;

**13**. Kontrollon zbatimin e rregullave të qarkullimit rrugor në territorin e juridiksionit të saj, sipas parashikimeve në Kodin Rrugor të Republikës së Shqipërisë dhe marrëveshjeve të bashkëpunimit që lidhen me Policinë e Shtetit për kontrollin dhe vendosjen e gjobave të automjeteve të transportit, për parkime të ndaluara dhe të gabuara si dhe ndalimin e automjeteve të transportit kur kapen në shkelje.

**DOKUMENTACIONI, MËNYRA DHE AFATI I DORËZIMIT**

Kandidatët duhet të dorëzojnë dokumentat si më poshtë:

* Kërkesë për aplikim (me shkrim dore);
* Curriculum Vitae
* Fotokopje e Kartës së Identitetit;
* Çertifikatë e përbërjes familjare;
* Fotokopje e diplomës së shkollës dhe lista e notave e noterizuar;
* Çertifikata kualifikimi të ndryshme (në rast se ka);
* Raport mjeko-ligjor ;
* Vërtetim i gjendjes Gjyqësore; ose
* Vërtetim nga prokuroria (që nuk është aktualisht në proces hetimi )
* Vërtetim nga Gjykata ( që nuk është aktualisht në proces gjyqësor )

Kandidatet do te vleresohen per pervojen ,trajnimet apo kualifikimet e lidhura me fushen.

Dokumentat duhet të dorëzohen me postë ose pranë Njësisë së Menaxhimit të Burimeve Njerëzore pranë Bashkisë Pogradec brenda 30(tridhjetë) ditëve kalendarike nga e nesërmja e shpalljes së proçedurës së pranimit.

**REZULTATET PËR FAZËN E VERIFIKIMIT PARAPRAK TË DOKUMENTACIONIT**

 Brenda 10 ditësh kalendarike nga përfundimi i afatit të aplikimit, Komisioni Përzgjedhës në bazë të dokumentacionit të paraqitur,bën verifikimin paraprak të kandidatëve qe përmbushin kriteret e përcaktuara në shpalljen për konkurrim.

Kandidatët do të vlerësohen paraprakisht në lidhje me dokumentacionin e dorëzuar  sipas  kritereve të përcaktuara në shpalljen për konkurrim.

**Njësia e Burimeve Njerëzore në Bashkinë e Pogradecit do të njoftojë individualisht kandidatët që nuk janë kualifikuar dhe arsyet e moskualifikimit si dhe  kandidatët  fitues që plotësojnë kushtet dhe kërkesat e posaçme.**

**REZULTATET PËR FAZËN E TESTIMIT ME SHKRIM**

Faza e dytë e konkurrimit është testimi me shkrim.

Testimit me shkrim i nënshtrohen të gjithë kandidatët që janë kualifikuar .

-Kandidati paraqitet me letërnjoftim.

Testimi me shkrim kryhet brenda 20 (njëzet) ditëve nga shpallja e listës së kandidatëve,që plotësojën kriteret ligjore për tu pranuar në Policinë Bashkiake.

Kandidatët në testimin me shkrim do të vlerësohen nëse zotërojnë njohuritë e nevojshme për kryerjen e detyrave të punonjësit të Policisë Bashkiake  .

Rezultatet e testimit me shkrim dalin brenda ditës së testimit.

Kandidati  që merr mbi 60% të pikëve të përcaktuara  për testimin me shkrim njoftohet  për të vazhduar konkurrimin.

**Njësia e Burimeve Njerëzore në Bashkinë e Pogradec do të njoftojë individualisht kandidatët që nuk janë kualifikuar dhe arsyet e moskualifikimit si dhe  kandidatët  fitues që plotësojnë kushtet dhe kërkesat e posaçme.**

**Në përfundim të vlerësimit të testimit me shkrim,lista me rezultatet e testimit në rend zbritës publikohet në ambientet dhe në faqen zyrtare të bashkisë.**

**REZULTATET PËR FAZËN E TESTIMIT FIZIK**

Faza e tretë e konkurrimit është testimi fizik.

Testimit fizik  i nënshtrohen të gjithë kandidatët që kanë kaluar me sukses testimin me shkrim për pranim në Policinë Bashkiake.

Përmbajtja e testimit të aftësive fizike  dhe mënyra e vlerësimit të kandidatëve përgatiten nga institucioni arsimor i Policisë së Shtetit pranë ministrisë përgjegjëse për çështjet e rendit dhe sigurisë publike.

Kandidatët në testimin e aftësive fizike do të vlerësohen në lidhje me:

**-**Aftësitë psikomotore ,si shpejtësia ,shkathtësia fizike,rezistenca dhe koordinimi fizik.

Kandidati quhet fitues kur ka marrë më shumë se 60% të pikëve të përcaktuara për testimin e aftësive fizike.

Rezultatet e testimit fizik dalin brenda ditës së testimit.

Kandidatët fitues renditen sipas pikëve të marra në listën e kandidatëve të sukseshëm dhe njoftohen për intervistën.

**Njësia e Burimeve Njerëzore në Bashkinë e Pogradecit do të njoftojë individualisht kandidatët që nuk janë kualifikuar dhe arsyet e moskualifikimit si dhe  kandidatët  fitues që plotësojnë kushtet dhe kërkesat e posaçme.**

**Në përfundim të vlerësimit të testimit fizik, lista me rezultatet e testimit në rend zbritës publikohet në ambientet dhe në faqen zyrtare të bashkisë.**

**REZULTATET PËR FAZËN E INTERVISTËS**

Faza e tretë e konkurrimit është intervista.

* Kandidatët që rezultojnë fitues në fazat e tjera të testimeve ,I nënshtrohen intervistës.
* Kandidatët në intervista me gojë do të vlerësohen në lidhje me:
* Përshtatshmërinë dhe pranueshmërinë për   ushtrimin e detyrës.

Në këtë fazë të konkurrimit,totali i pikëve të vlerësimit të kandidatëve është 20(njëzet) pikë ,të cilat ndahen përkatësisht.

1. Jetëshkrimi (CV) që konsiston në vlerësimin e arsimimit,të përvojës e të trajnimeve ,deri në 10 pikë:
2. Intervista, deri në 10 pikë:

**Vlerësimi i kandidatëve bëhet brenda ditës së zhvillimit të intervistës dhe njësia e burimeve njerëzore njofton kandidatët për vlerësimin të nesërmen e zhvillimit të testimit.**

**Në përfundim të vlerësimit të testimit fizik, lista me rezultatet e testimit në rend zbritës publikohet në ambientet dhe në faqen zyrtare të bashkisë.**

**FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI**

 Kandidatët do të vlerësohen në lidhje me:

* Njohuritë mbi ligjin nr.139/2015, “Për vetëqeverisjen vendore”
* Njohuritë mbi ligjin nr. 89/2022 “Për Policinë Bashkiake”
* Njohuritë mbi “VKM nr.452 datë 26.07.2023”Për miratimin e rregullores kuadër të Policisë Baskiake”.
* Kodi i Procedurave Administrative i Republikës së Shqipërisë.
* Ligji 10279 datë 20.05.2010 “Për kundërvajtjet administrative”.
* Ligjin Nr. 7961, datë 12.7.1995 “Kodi i Punës së Republikës së Shqipërisë”, i ndryshuar.

**MËNYRA E VLERËSIMIT TË KANDIDATËVE**

Kandidatët do të vlerësohen paraprakisht në lidhje me dokumentacionin e dorëzuar,testimin me shkrim,testimin fizik dhe intervistën me gojës.

Rezultati i përgjithshëm i kandidatit përcaktohet mbi shumatoren e rezultateve të arritura nga testimi me shkrim,testimi fizik dhe intervista.

Totali I pikëve të vlerësimit të kandidatëve është 100(njëqind),të cilat ndahen përkatësisht:

a) testimi me shkrim,60(gjatëdhjetë)pikë:

b) testimi i aftësive fizike,20(njëzet) pikë:

c) intervista,20(njëzet) pikë.

Kandidatët renditen në listën përfundimtare sipas rezultateve të arritura në rend zbritës,sipas pikëve të marra.

Lista e kandidatëve ,që kanë rezultuar të sukseshëm,është e vlefshme për 1(një)vit,duke filluar nga data e përfundimit të procesit të pranimit.

Kandidatët me pikë të barabarta në procedurat e pranimit renditen sipas këtyre kritereve:

a)Në rast se kandidatët janë të gjinive të ndryshme ,atëherë renditet fillimisht kandidati që I përket gjinisë më pak të përfaqësuar:

b)Në rast se nuk zbatohet shkronja”a”,renditja e kandidatëve bëhet nëpërmjet shortit.

**Njësia e Burimeve Njerëzore në Bashkinë e Pogradec do të njoftojë individualisht kandidatët fitues si dhe publikon listën e kandidatëve fitues në ambientet dhe faqen zyrtare të bashkisë përkatëse.**

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në ligjin nr.89/2022 për “ Policinë Baskiake” dhe VKM nr. 452 datë 26.07.2023

**DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve (verifikimit paraprak,testimit të aftesive testimit me shkrim dhe intervistës me gojë) Njësia e Burimeve Njerëzore në Bashkinë e Pogradecit publikon listën e kandidatëvefitues në ambientet dhe faqen zyrtare të Bashkisë përkatëse,si dhe njofton individualisht kandidatët fitues.

iratoi: Ivana Capollari

**DREJTOR**

**Laura ELMASLLARI**